বদলির সুপারিশ! দিল্লির বিচারপতি আসছেন কলকাতা হাইকোর্টে

ওয়েব ডেস্ক: দিল্লি হাইকোর্টের (Delhi High Court) বিচারপতিকে বদলি করা হচ্ছে কলকাতা কাইকোর্টে (Calcutta High Court)। বৃহস্পরিবার সুপ্রিম কোর্টের (Supreme Court) কলেজিয়াম এই বদলির সুপারিশ (Transfer Recommendation) করেছে। এই সুপারিশে দিল্লি হাইকোর্টের বিচারপতি দিনেশ কুমার শর্মাকে (Justice Dinesh Kumar Sharma) কলকাতা হাইকোর্টে বদলি করার কথা বলা হয়েছে। সুপ্রিম কোর্টের প্রধান বিচারপতি সঞ্জীব খান্নার (Justice Sanjeev Khanna) নেতৃত্বে অনুষ্ঠিত বৈঠকে এই সিদ্ধান্ত নেওয়া হয়েছে বলে সূত্রে জানা গিয়েছে।

কিন্তু বিচারপতি দিনেশ কুমার শর্মা কে? জানা গিয়েছে, বিচারপতি শর্মা বর্তমানে দিল্লি হাইকোর্টের ১৮তম প্রবীণ বিচারপতি হিসেবে দায়িত্ব পালন করছেন। ২০২২ সালে তিনি দিল্লি হাইকোর্টের বিচারপতি হিসেবে নিযুক্ত হন। এর আগে তিনি দিল্লির জেলা ও সেশন বিচারক এবং দিল্লি হাইকোর্টের রেজিস্ট্রার (ভিজিল্যান্স) হিসেবে কাজ করেছেন।

আরও পড়ুন: বাধ্যতামূলক গর্ভাবস্থা নিবন্ধন নষ্ট করছে গোপনীয়তা!

দিল্লি হাইকোর্ট থেকে বিচারপতিদের বদলির ধারাবাহিকতায় বিচারপতি শর্মার বদলির সুপারিশ করা হল। এর আগে বিচারপতি যশবন্ত বর্মার বদলির সুপারিশ করা হয়েছিল, যাঁর বাসভবনে ১৪ মার্চ অগ্নিকাণ্ডের পর বিপুল পরিমাণ নগদ অর্থ উদ্ধার হয়।

এছাড়া, বিচারপতি সি ডি সিংহেরও বদলির সুপারিশ করা হয়েছে। তাঁকে গত নভেম্বর মাসে এলাহাবাদ হাইকোর্টে ফেরানোর প্রস্তাব দেওয়া হয়। তবে বিচারপতি বর্মা ও বিচারপতি সি ডি সিংহের বদলি এখনও কেন্দ্রের অনুমোদনের অপেক্ষায় রয়েছে।

দেখুন আরও খবর:

The post বদলির সুপারিশ! দিল্লির বিচারপতি আসছেন কলকাতা হাইকোর্টে first appeared on KolkataTV.

The post বদলির সুপারিশ! দিল্লির বিচারপতি আসছেন কলকাতা হাইকোর্টে appeared first on KolkataTV.